paragraph_text: Situacija u Ugarskoj bila je osobito teška. U mjestima gdje su internirani izbjeglice (Palota, Csandi, Nagylak, Szeged itd.) bila je velika bijeda i glad, bez duhovne utjehe, smješteni štalama i na malo sagnjile slame. Najgora je situacija bila u Gmundu, gdje je dnevno umiralo 30 ljudi, očekivala se otvorena pobuna, očaj vjernika bio je toliki da su biskupov govor utjehe prekidali jaucima i prosvjedima. Sredinom prosinca 1915. izbili su prosvjedi u logoru u Gmundute su polovicom siječnja 1916. premješteni u logore u Donju Austriju, Češku i Moravsku.